Hilda Heine

Hilda Cathy Heine (Majuro, 1951ko apirilaren 6a) Marshall Uharteetako hezitzaile eta politikaria da, eta Marshall Uharteetako zortzigarren presidentea izan zen; Ozeano Bareko herrialde bateko emakumezko lehen agintari exekutiboa. Kargua hartu baino lehen, Hezkuntzako ministro izan zen. Marshall Uharteetan doktoretza bat lortu zuen lehen pertsona ere izan zen. Women United Together Marshall Islands (WUTMI) emakumearen eskubideen aldeko taldearen sortzailea da.

Biografia 
Heine 1951ko apirilaren 6an jaio zen Majuro atoloian, Marshall uharteetan. Estatu Batuetan joan zen unibertsitatera, Oregoneko Unibertsitatean lizentziatura lortu zuen 1970ean. Hawaiiko Unibertsitatean 1975ean graduondoko bat eskuratu, eta Kaliforniako Hegoaldeko Unibertsitatean hezkuntza alorreko doktoretza  lortu zituen 2004an.

Aur atoloiaren ordezkari izanez sartu zen politikan Nitijeļā delakoan (Marshall uharteetako legebiltzarra), eta Hezkuntzako ministro bilakatu zen.

Nitijeļāren bidez aukeratzen duelarik herrialdeko presidentea, bera izan zen hautarua 2016ko urtarrilaren 27an, hautagai bakarra zelarik, 24 boto jaso zituen, sei abstentzioekin. 

2020ko urtarrilaren 6an galdu egin zuen berriz hautatua izateko aukera David Kabuaren aurkako 12/20 bozketa batean.

Erreferentziak

Kanpo estekak 

Emakume gobernuburuak
Emakume errektoreak
Marshalldarrak‎
Emakume estatuburuak
Marshall Uharteetako politika‎riak